[bookmark: _Hlk86055217]ဓမ္မဟောင်းပရောဖက်ကျမ်းများ – မော်ဂျူးလ် ၅ – ဟောရှေအနာဂတ္တိကျမ်း မိတ်ဆက် – နောက်ခံသမိုင်း
ဆွေးနွေးရန်မေးခွန်းများ
[bookmark: _Hlk86055293]သင်ခန်းစာမှ သင်နှစ်သက်သောအရာ သို့မဟုတ် အယူအဆသည် အထူးခြားဆုံးအရာ ဖြစ်သည်ဟု သင်ထင်ပါသလား။ သင်၌ မည်သည့်မေးခွန်းများရှိသနည်း။
ဣသရေလနှင့် ယုဒလူမျိုးများ၏ ခေါင်းဆောင်များသည် ၎င်းတို့၏အပြစ်တွင် အတူပါဝင်ခြင်းအတွက် တာဝန်ရှိသည်။ ဤအချက်က ယနေ့အသင်းတော်ရှိ ခေါင်းဆောင်များ၏ တာဝန်ယူမှုအမျိုးအစားများနှင့် ပတ်သက်၍ မည်သို့အကြံပြု သနည်း။ ဘုရားသခင့်လူမျိုး၏ခေါင်းဆောင်များအနေနှင့်၊ ဤထပ်လောင်းတာဝန် သည် သင့်အား စိုးရိမ်စေပါသလား။ အဘယ်ကြောင့်နည်း သို့မဟုတ် အဘယ်ကြောင့် မဟုတ်သနည်း။
ကောင်းကင်ဘုံ၌ ဘုရားသခင်၏တရားတွေ့မှုများသည် ဘုရားသခင်သည် တရားမျှတ မှုကို မည်သို့ခွဲဝေပေးခြင်းနှင့်ပတ်သက်၍ ကျွန်ုပ်တို့အားမည်သို့ဖော်ပြသနည်း။ ယနေ့ သင့်ပတ်ဝန်းကျင်ရှိ ဥပဒေစနစ်နှင့် ဤတရားမျှတမှုစံနှုန်းများကို မည်သို့နှိုင်းယှဉ် မည်နည်း။
ပရောဖက် ဟောရှေ၏အချိန်သည် ဣသရေလနှင့် ယုဒပြည်တွင် ဝိညာဉ်ရေးအရ သစ္စာမဲ့ချိန်ဖြစ်သည်။ ယနေ့ ကမ္ဘာတစ်ဝှမ်းရှိ အသင်းတော်၏ ဝိညာဉ်ရေးအခြေအနေ ကို သင်မည်သို့ဖော်ပြမည်နည်း။
ဣသရေလနှင့် ယုဒ၏ အပြစ်ပြုမှုများသည် ဘုရားသခင်ထံမှ ပြင်းထန်သော ပြစ်ဒဏ်ကို တိုက်ရိုက်ဖြစ်စေခဲ့သည်။ ဘုရားသခင်သည် ချစ်ခြင်းမေတ္တာရှိပါလျက် မိမိလူမျိုးအပေါ် ဖျက်ဆီးခြင်းကို အဘယ်ကြောင့်ခွင့်ပြုသနည်း။
ဘုရားသခင်သည် ကိုယ်တော်၏လူတို့ကို ဒဏ်ခတ်ရန် ရက်စက်ကြမ်းကြုတ်ပြီး ဆိုးသွမ်းသောလူမျိုးကို အသုံးပြုခဲ့သည်ဟူသည့်အချက်သည် မှန်ကန်သည်ဟု ထင်ပါသလား။ 
ဘုရားသခင်သည် သူ၏လူတို့နှင့် ဆက်သွယ်ရန်အတွက် သက်ရှိပုံဥပမာများ (ဥပမာ၊ ဟောရှေနှင့် ဂေါမာလက်ထပ်ခြင်း၊ သူတို့သားသမီးများ၏အမည်များ) ကို အဘယ်ကြောင့် အသုံးပြုသည်ဟု သင်ထင်သနည်း။ ယနေ့ ဤသက်ရှိပုံဥပမာများနှင့် တူညီသော ကျွန်ုပ်တို့ ဆက်သွယ်နိုင်သည့်နည်းလမ်းအချို့ကား အဘယ်နည်း။ 
ဟောရှေ၏မှတ်တမ်းအရ၊ ဘုရားသခင်သည် တရားစီရင်ခြင်းမပြုမီ မိမိလူမျိုးကို အကြိမ်ကြိမ်သတိပေးတော်မူသည်။ ဤအချက်သည် ဘုရားသခင်၏ စရိုက်လက္ခဏာ အကြောင်း သင့်အား မည်သို့ပြောသနည်း။
ခရစ်တော်၏အသေခံခြင်းနှင့် ရှင်ပြန်ထမြောက်ခြင်း၏ရလဒ်အဖြစ် ယနေ့ ခရစ်ယာန်တိုင်းသည် အပြစ်ကင်းစင်ကြောင်း ဘုရားသခင်၏တရားဝင်ကြေငြာချက်မှ မည်သို့အကျိုးကျေးဇူးရရှိသနည်း။


ပြန်လည်သုံးသပ်ချက်- ဟောရှေသည် ဣသရေလနှင့် ယုဒပြည်အတွက် ပရောဖက်အဖြစ် အမှုဆောင်ခဲ့ရုံ သာမက၊ ဣသရေလလူမျိုး၌ သူပြုခဲ့သော ပရောဖက်ပြုချက်အချို့ပါ၀င်သည့် ကျမ်းတစ်အုပ်ကိုလည်း ရေးသားခဲ့သည်။ ထိုကျမ်းကို ဘီစီ ၇၂၂ တွင် ရှမာရိမြို့ပျက်သုဉ်းပြီးနောက် ရေးသားခဲ့ပြီး၊ ယုဒဘုရင် ဟေဇကိနှင့် သူ၏ပညာရှိအမတ်များအား ရည်ညွှန်းခဲ့သည်။ ဟောရှေ၏ရည်ရွယ်ချက်မှာ ဘီစီ ၇၀၁ တွင် အာရှုရိ၏ ယုဒပြည်ကို ကျူးကျော်ဝင်ရောက်သည့် အကျပ်အတည်းကို သူတို့ရင်ဆိုင်ကြစဉ် ဟေဇကိနှင့် အခြားခေါင်းဆောင်များလိုက်နာရန် ဉာဏ်ပညာလမ်း—ဟောရှေ၏ယခင်အမှုတော်အားဖြင့်ရရှိထားသော ဉာဏ်ပညာ—ကို ပေးရန်ဖြစ်သည်။ 
[bookmark: _Hlk37852230]ကိစ္စရပ်လေ့လာမှု ၁- ဟေဇကိသည် ယုဒပြည်တွင် ပြုပြင်ပြောင်းလဲရေးများ စတင်ဆောင်ရွက်ခဲ့ပြီး နယ်နိမိတ်များကို ခိုင်ခံ့စွာကာကွယ်ထားကာ၊ သနာခရိပ်—အာရှုရိရှင်ဘုရင်သစ်—နန်းတက်လာသောအခါ၊ အခွန်မပေးဘဲနေသည်။ သို့သော် အာရှုရိတို့ ၏ လက်တုန့်ပြန်မည့် ခြိမ်းခြောက်မှု ကြီးထွားလာသည့်အခါ ဟေဇကိမင်းသည်လည်း ဘုရားသခင်ကို ကိုးစားရန် ပျက်ကွက်ခဲ့တော့သည်။ သူသည် အဲဂုတ္တုနှင့် မဟာမိတ်ဖွဲ့ကာ အီဂျစ်နတ်ဘုရားများကို အားကိုးခဲ့သည်။ သို့သော် အာရှုရိသည် ယုဒပြည်ကိုဝင်ရောက် တိုက်ခိုက်ပြီး မြို့များစွာကိုဖျက်ဆီးကာ ယေရုရှလင်မြို့ကို ဝိုင်းထားသောကြောင့် သူ၏ကြိုးစားမှုမှာ အချည်းနှီးဖြစ်ခဲ့သည်။ ဤအချိန်၌ ဟေဇကိမင်းသည် ထာဝရဘုရားထံတော်၌ဆုတောင်းခဲ့ပြီး၊ ထာဝရဘုရားသည် သူ၏ဆုတောင်းချက်ကို နားညောင်းတော်မူကာ အံ့ဖွယ်နည်းဖြင့် ယေရုရှလင်မြို့ကို ကယ်တင်တော်မူခဲ့သည်။ သနာခရိပ်၏တပ်သား ၁၈၅,၀၀၀ တစ်ခုလုံးသည် တစ်ညအတွင်း ထာဝရဘုရား၏ လက်တော်ဖြင့် သေဆုံးခဲ့သည်။ 
ကိစ္စရပ်လေ့လာမှု ၂- ဤကဲ့သို့ အံ့ဖွယ်ကယ်တင်ခြင်းခံရပြီးနောက်တွင်ပင်၊ ဟေဇကိသည် အာရှုရိ၏ နောက်ထပ်ရန်လိုမှုကို ဆက်လက်ကြောက်ရွံ့နေခဲ့သည်။ ထာဝရဘုရားကို အားကိုးမည့်အစား၊ သူသည် အာဏာကြီးထွားနေသော ဗာဗုလုန်နိုင်ငံနှင့် မဟာမိတ်ဖွဲ့ခဲ့သည်။ နောက်ဆုံးတွင် ဗာဗုလုန်တို့သည် ယုဒလူမျိုးများကို ဖမ်းဆီးခေါ်ဆောင်သွားသောကြောင့် ဤအရာသည် ယုဒနိုင်ငံအတွက် အဆုံးသတ်၏အစ ဖြစ်ခဲ့သည်။ ပရောဖက်ဟေရှာယက ဟေဇကိအား ဤအရာဖြစ်လာမည်ကို ကြိုတင်ပြောကြားခဲ့သည်။ 
ကိစ္စရပ်လေ့လာမှု ၃- အနာဂတ်တွင် သိမ်းသွားခြင်းခံရခြင်းဆိုင်ရာ ဤပရောဖက်ပြုချက်ကို ဟေဇကိ ကြားသောအခါ နောင်တရမည့်အစား၊ ထိုအရာသည် အနာဂတ်တွင်သာ ဖြစ်မည်ဆိုသည့်အတွက် သူ့အား ပုဂ္ဂိုလ်ရေးအရ ထိခိုက်မည်မဟုတ်၍သက်သာရာရကြောင်း ဖော်ပြခဲ့သည်။


ပြန်လည်ဆင်ခြင်သုံးသပ်ခြင်းမေးခွန်းများ 
ဘုရားသခင်သည် ဟေဇကိနှင့် ယေရုရှလင်မြို့ကို အလွန်အံ့ဖွယ်နည်းဖြင့် အာရှုရိလက်မှ ကယ်တင်ခဲ့သည်။ ဟေဇကိ၏ကြောက်ရွံ့မှုနှင့် သင့်ဘဝတွင် ကြုံတွေ့ရသော ကြောက်ရွံ့မှုများကို နှိုင်းယှဉ်ဆွေးနွေးပါ။ အန္တရာယ်များနှင့်ရင်ဆိုင်ရသောအခါ သင်၏ကြောက်ရွံ့မှုများသည် သင့်အား ထာဝရဘုရားကိုယုံကြည်စိတ်ချခြင်းမှ မည်သို့တားဆီးနိုင်သနည်း။ ဥပမာများပေးပါ။ 
ထိုကဲ့သို့သော အံ့ဖွယ်ကယ်တင်ခြင်းကို ခံရပါက၊ သင်မည်သို့တုံ့ပြန်မည်နည်း။ သင့်အဖြေကို ရှင်းပြပါ။
ယေရုရှလင်မြို့၏ ကယ်တင်ခြင်းသည် ယေရှုခရစ်၏ လက်ဝါးကပ်တိုင်ပေါ်အသေခံခြင်း၊ သေခြင်းမှရှင်ပြန်ထမြောက်ခြင်းနှင့် ကျွန်ုပ်တို့၏အကြီးမားဆုံးရန်သူများကို အောင်နိုင်ခြင်း ဖြစ်ကြောင်း ဆွေးနွေးပါ—အပြစ်၊ သေခြင်းနှင့် မာရ်နတ်။ ယခင်အရာသည် နောက်ပိုင်းအရာ၏ အရိပ်အယောင်ဖြစ်သည်ကို သိရှိရသောအခါ သင့်အား မည်ကဲ့သို့ခံစားရစေသနည်း။
ဟေဇကိတွေ့ကြုံသော ကယ်တင်ခြင်းထက် သာ၍ကြီးသော ဤကယ်တင်ခြင်းအတွက် သင် မည်သို့တုံ့ပြန်ခဲ့သနည်း။ ဥပမာများပေးပါ။
လုပ်ဆောင်ရန်လုပ်ငန်းများ
သင်ကြုံတွေ့ရလေ့ရှိသည့် ကြောက်ရွံ့မှုများကိုချရေးပါ။ ဒုတိယကော်လံတစ်ခုတွင်၊ ထိုအခြေအနေများ ကြောင့် ဖြစ်ပေါ်လာသော ကြောက်ရွံ့မှု၏အဆင့်ကို (၁-၁၀) ဖြင့် ရေးပါ။ တတိယကော်လံတွင်၊ ထိုကြောက်ရွံ့မှုများကြောင့် ဘုရားသခင်မဟုတ်သောအရာများကို အားကိုးလိုစိတ်ကို သင် မည်မျှ တွန်းလှန်နိုင်သည်ကို ရေးပါ။ ကိုယ်တော်ကို ယုံကြည်ကိုးစားခြင်းဖြင့် ကြောက်ရွံ့ခြင်းများကို ရင်ဆိုင်ရန် သခင်ဘုရားထံ ဆုတောင်းပါ။
သင့်ဒေသရှိ သင်းအုပ်ဆရာကို အောက်ပါအတိုင်း မေးပါ_ ဤပတ်ဝန်းကျင် သို့မဟုတ် မြို့ရှိ လူများ၏ အဓိကကြောက်ရွံ့ခြင်းကား အဘယ်နည်း။ ထိုကြောက်ရွံ့မှုများကို ရင်ဆိုင်ရန် သင်မည်သို့ကူညီပေး သနည်း။ သူတို့သည် ဤအကူအညီကို မည်သို့တုံ့ပြန်ကြသနည်း။ သူ၏အဖြေများကို မှတ်သားပြီး၊ ထိုအဖြေများ၊ သင်၏ကိုယ်တွေ့နှင့် ဤသင်ခန်းစာမှ သင်ခန်းစာများကို အခြေခံကာ "ကြောက်ရွံ့မှုကို ရင်ဆိုင်ခြင်း" အကြောင်း စာမျက်နှာ ၂ မျက်နှာပါ အက်ဆေးတစ်စောင်ရေးပါ။
